text: Ahmed på 15 er superglad. Han er fodboldtræner i DBU
  02 august 2017 kl. 15.25
  Ahmed fik et tilbud om at blive fodboldtræner på DBUs sommerfodboldskoler. Det er han superglad for.
  Ahmed på 15 år er superglad. Han er fodboldtræner på DBUs sommerfodboldskole i Kolding.
  - Nu kan jeg give noget tilbage for det, jeg fik, da jeg var lille, siger han.
  Lige nu holder Dansk Boldspil Union særlige fodboldskoler for børn fra udsatte områder, bla. i Kolding. Skolerne rekrutterer trænere fra byens udsatte områder. En af dem er 15-årige Ahmed Hussein. Og det er han glad for. Hør ham i klippet her:
  Kolding/Munkevængets Fritids- og idrætsforening har haft stor fokus på at trække unge fra de udsatte boligområder ind i foreningslivet. Derfor sender de unge med talent igennem DBUs træneruddannelse.
  - Det handler om selv at gøre noget i det kvarter, man bor i. Det hele skal ikke bare komme udefra, siger Mohamad Ajjawi, ghettosportskoordinator, Dansk Idræts Forbund.  Hør ham i klippet her:
  
  